Commander in Chief

"Commander in Chief" (בעברית: "מפקד ראשי") הוא שיר של הזמרת האמריקאית דמי לובאטו. היא כתבה את השיר יחד עם ג'סטין טרנטר, ג'וליה מייקלס, פיניאס או'קונל וערן קנאטה. השיר יצא כסינגל תחת הוצאת איילנד רקורדס ב-14 באוקטובר 2020. המילים שלו מופנות כלפי נשיא ארצות הברית לשעבר, דונלד טראמפ, והוא מהווה תגובה לבחירות לנשיאות ארצות הברית 2020. באותו יום בו יצא השיר יצא לאור וידאו קליפ נלווה. בראיון ל-CNN טענה לובאטו כי היא כתבה את מילות השיר לנשיא טראמפ, וציינה במיוחד את ההתמודדות הגרועה שלו עם התפרצות נגיף הקורונה בארצות הברית, חוסר שוויון גזעי, עליונות לבנה, וביטול זכויות להט"ב. לובאטו אמרה שהשיר התחיל ברצון חוזר ונשנה שלה לכתוב לנשיא מכתב או לקבוע איתו פגישה כדי לשאול אותו את השאלות שהשיר כולל, אך בסופו של דבר היא החליטה לכתוב שיר במקום ולהוציא אותו לאור אותו כך שכולם יוכלו לחלוק עמה את העימות ולדרוש גם "תשובות". בשיר שואלת לובאטו, "האם אתה בכלל יודע את האמת? / אנחנו במצב של משבר / אנשים מתים / בזמן שאתה מרפד את הכיסים שלך / מפקד ראשי, / איך זה מרגיש / עדיין להיות מסוגל לנשום?" יתר על כן, לובאטו אמרה שהיא אינה מעוניינת לפלג את העם האמריקאי עוד יותר פוליטית עם השיר, אלא מקווה שהוא יעורר דיונים ויעלה את אחוז ההצבעה. השיר המלא דלף לפני יציאתו לאור ב-11 באוקטובר 2020. כעבור כמה ימים, ב-13 באוקטובר, החלה לובאטו להוציא טיזרים של השיר על ידי פרסום כמה קטעים של הקליפ בעמוד האינסטגרם שלה, ובו נערה שחורה צעירה וגבר לבן מבוגר יותר מביעים את המילים. על עטיפת הסינגל נראית גם לובאטו חובשת מסכת פנים שעליה כתוב "VOTE" (בעברית: להצביע). הזמרת, שהייתה גלויה בנוגע לאמונותיה הפוליטיות בעבר, הודיעה כי השיר יצא לאור מאוחר יותר באותו לילה של 14 באוקטובר, עם הכיתוב "אני קוראת לכולכם, אנא הצטרפו אלי כדי להצביע בבחירות השנה. תמצאו את פרטי המצביע שלך ב-iwillvote.com". הקליפ לשיר יצא לאור ב-14 באוקטובר 2020. הוא מציג אמריקאים מגוונים ממגדרים, גזעים, נטיות מיניות וקבוצות יכולת העושים לשיר ליפ סינק לפני שלובאטו מופיעה ומבצעת את הרגעים האחרונים של השיר. פרויקט לינקולן, קבוצה המורכבת בעיקר מרפובליקנים נגד טראמפ, חברה ללובאטו כדי להוציא קליפ אלטרנטיבי המציג מונטאז' של תמונות של אנשים סובלים, עם צילומים של אנשים עצורים בגבול ארצות הברית במרכזי מעצר, אשפוזים של מטופלים שחלו בנגיף הקורונה, ומחאות Black Lives Matter. ב-14 באוקטובר 2020 ביצעה לובאטו את השיר בטקס פרסי המוזיקה של בילבורד 2020. את ההופעה ביצעה בעודה מנגנת בפסנתר. מגזין Vulture שיבח את השיר בכך שהוא לא רק מתאר את הרגשות המלווים את תקופת נשיאותו של טראמפ, אלא גם מעודד את המאזינים "להילחם על מה שנכון" ו"לעמוד על שלהם", הכולל הצבעה בבחירות הקרובות. יתר על כן, הם ציינו כי השיר הוא לא רק "קריאה לנשיא דונלד טראמפ וכל חוסר יכולתו המדהים להתמודד עם המצב", אך הוא גם "תזכורת לכך שמבקריו לא מתכוונים לסגת". בינתיים דיווח בילבורד כי "Make America United Again" (בעברית: לאחד את אמריקה שוב) הוא מטרתה של לובאטו עם "השיר החדש העוצמתי והמונע פוליטית" לאור מילות השיר והוויזואליות של הקליפ הנלווה שלו. דוריאן לינסקי מהגרדיאן היללה את השיר כ"שיר המחאה החשוב ביותר של עידן טראמפ", ואמרה שיש לו "עוצמה עזה" ושיבחה את לובאטו על היותה האמנית הראשונה שקראה תיגר על טראמפ ישירות במילותיה. הסקירה השוותה את השיר לבלדה על שברון לב, באומרה שהוא אחד כזה בדרכו שלו, שכן הוא "מבטא את הכאב הרגשי של עידן טראמפ", תוך שהוא מותאם במיוחד למאורעות שנת 2020. האירועים העכשוויים, כולל מחאות ג'ורג' פלויד, ומכיוון גשר השיר, אותו שרה מקהלה ("איך זה מרגיש עדיין להיות מסוגל לנשום?") נראה כי הוא פונה ישירות לטראמפ ביחס להתמודדותו עם נגיף הקורונה, אשר נכון לנקודת צאת השיר, יותר מ 215,000 אלף אמריקאים מתו כתוצאה מהנגיף בשל מדיניותו של טראמפ, והסיסמה של ארגון Black Lives Matter, "אני לא יכול לנשום". השיר הושווה גם לשירי פוליטיקה ומחאה מהעבר, ביניהם - "Dear Mr. President", "What's Going On", והשיר כנגד מרגרט תאצ'ר של קראס משנת 1982 "How Does It Feel To Be the Mother of a Thousand Dead" (בעברית: איך זה מרגיש להיות אם לאלף מתים) - אבל לינסקי כתב שלובאטו מציגה משהו חדש לז'אנר שירי המחאה עם "בלדת הפופ הכואבת והמליסמטית שלה". דמי לובאטו, ערן קנאטה, ג'סטין טרנר, ג'וליה מייקלס ופיניאס או'קונל Althea Legaspi, Althea Legaspi, Demi Lovato, Finneas Team Up for Political Ballad 'Commander In Chief', Rolling Stone, ‏2020-10-14 (באנגלית) Chloe Melas CNN, Demi Lovato has a few words for President Trump, CNN Demi Lovato defends her latest single 'Commander in Chief': 'I have a right to political views', www.yahoo.com (באנגלית) https://twitter.com/ddlovato/status/1316228468456087559, Twitter Emma Nolan On 10/16/20 at 5:26 AM EDT, Lincoln Project make music video for Demi Lovato's 'Commander In Chief', Newsweek, ‏2020-10-16 (באנגלית) Demi Lovato, Sia and En Vogue to Perform at 2020 Billboard Music Awards, בילבורד, ‏1 באוקטובר 2020 Billboard Music Awards 2020: John Legend and Kelly Clarkson to Perform, Entertainment Tonight (באנגלית) Zoe Haylock, Demi Lovato Drops Anti-Trump Anthem, ‘Commander in Chief’, Vulture, ‏2020-10-14 (באנגלית) Demi Lovato Sends a Direct Message to the 'Commander in Chief' in New Song: Listen, Billboard (באנגלית) Lynskey, Dorian (2020-10-15). "Demi Lovato has made the most damning protest song of the Trump era". The Guardian (באנגלית בריטית). ISSN 0261-3077. נבדק ב-2020-10-17. Demi Lovato, Digital Song Sales Chart, בילבורד Official Scottish Singles Sales Chart Top 100 | Official Charts Company, www.officialcharts.com (באנגלית)